CELEX: 32011D0705
Language: et
Date: 2011-10-27 00:00:00
Title: 2011/705/CFSP: Nõukogu otsus 2011/705/ÜVJP, 27. oktoober 2011 , millega tunnistatakse kehtetuks otsus 2010/145/ÜVJP, millega pikendatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist toetavate meetmete kehtivusaega

28.10.2011   
            
            
               ET
            
            
               Euroopa Liidu Teataja
            
            
               L 281/27
            
         NÕUKOGU OTSUS 2011/705/ÜVJP,
   27. oktoober 2011,
   millega tunnistatakse kehtetuks otsus 2010/145/ÜVJP, millega pikendatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist toetavate meetmete kehtivusaega
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 8. märtsil 2010 vastu otsuse 2010/145/ÜVJP, (1) millega pikendatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist toetavate meetmete kehtivusaega. Nimetatud otsus kaotab kehtivuse 16. märtsil 2012.
            
         
               (2)
            
            
               Otsuse 2010/145/ÜVJP eesmärk on takistada liikmesriikide territooriumile sisenemist ja selle läbimist isikutel, kes oma tegevusega aitavad vabaduses viibivatel isikutel jätkuvalt kõrvale hoida õigusemõistmisest kuritegude eest, milles EJRK on neile süüdistuse esitanud, või käituvad moel, mis võib takistada EJRK volituste tõhusat rakendamist.
            
         
               (3)
            
            
               22. juulil 2011 viidi Goran HADZIC üle vahi alla EJRK juurde. Goran HADZIC oli viimane veel vabaduses viibiv EJRK süüdistatav.
            
         
               (4)
            
            
               Seetõttu tuleks otsus 2010/145/ÜVJP kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2010/145/ÜVJP tunnistatakse kehtetuks.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 27. oktoober 2011
      
         
            Nõukogu nimel
         
         
            eesistuja
         
         J. MILLER
      
   
   
      (1)  ELT L 58, 9.3.2010, lk 8.